અમદાવાદ: ક્રૂડે ૫૦ ડોલરની સપાટી પાર કરી છે. બ્રેન્ટ ક્રૂડ ૫૨.૫ ડોલરની સપાટીએ કારોબારમાં છે, જ્યારે નાયમેક્સ ક્રૂડ ૫૧.૫ ડોલરની સપાટીએ છે. નાઇજિરિયા દ્વારા ક્રૂડમાં સપ્લાય ઘટતાં ક્રૂડ આઠ મહિનાની ઊંચાઇ પર પહોંચી ગયું છે. શેરબજારના જાણકારોના જણાવ્યા પ્રમાણે ક્રૂડના ઊંચા ભાવના કારણે ઓઇલ માર્કેટિંગ કંપનીઓને તેનો સીધો ફાયદો થશે. નાણાકીય વર્ષ ૨૦૧૬-૧૭ના પ્રથમ ત્રિમાસિક સમયગાળામાં ઓઇલ માર્કેટિંગ કંપનીઓની બેલેન્સશીટમાં સુધારો જોવાવાની શક્યતા પણ એનાલિસ્ટ દ્વારા વ્યક્ત કરાઇ છે. નોંધનીય છે કે ક્રૂડના ભાવ કેલેન્ડર વર્ષ ૨૦૧૬માં બમણા થઇ ગયા છે.